**PROCESVERBAL**

**Mbledhja e dates 28.02.2025**

Sotme datë 28.02.2025, ora 11:00, në Sallën e Mbledhjeve kati i II-të, pallati i kulturës “Hasan Prishtina” u zhvillua mbledhja e radhës e Këshillit Bashkiak Kukës, në zbatim të ligjit 139/2015 ”Për Vetëqeverisjen vendore , “Rregulloren e funksionimit dhe organizimin të Këshillit Bashkiak” si dhe njoftimin përkatës.

Në mbledhje morën pjesë : **Albert Muja**, **Edmond Hallaçi, Fasli Gërmizi, Hume Elezaj, Halim Peca, Aurora Guska, Gazmend Oruçi, Florin Syla, Averdio Syla, Bledar Lleshaj, Musë Kastrati, Valion Muja, Erjon Brati, Ervis Gjana, Xhem Visha, Astrit Dobrushi, Destan Spahiu, Arjeta Zela, Republika Tusha, Gazmand Hallaçi, Sami Mata, Vebi Bajraktari, Astrit Cengu.**

Hapet mbledhja nga kryetari i këshillit.

Rendi i ditës:

1. Miratimi i procesverbalet e mbledhjes së datës **30.01.2025.**
2. **Projektvendim** “ Për dhënien e ndihmës ekonomike nga fondi 6%, janar 2025”.
3. **Projektvendim** “Për miratimin e planit vendor të menaxhimit të integruar të mbetjeve, Bashkia Kukës”.
4. Projektvendim “Për miratimin e raportit të tretë periodik 4 mujor, ose raporti i konsoliduar i zbatimit të buxhetit të bashkisë kukës, Janar-Dhjetor 2024”
5. **Projektvendim “** Për miratimin e linjave të transportit sipas largësive për transportin e punonjësve arsimorë që punojnë dhe të nxënësve që mësojnë në institucionet e arsimit parauniversitar”
6. Projektvendim “ Dhënien e pëlqimit për vendosjen e një obelisku për gjeologët, minatorët, metalurgët dhe enërgjetikët në qytetin e Kukësit”
7. Projektvendim “ Për shtim në listën e projekteve prioritare për vitin 2025 dhe financimin e zbatimit të projektit “Vendosja e monumentit Shqiponja në rrëthrrotullimin e rrugës së aeroportit, Gostil-Kukës”
8. **Të ndryshme (** Informacion mbi infrastrukturën në njësitë administrative të bashkisë, raporti i veprimtarisë të këshillit bashkiak për vitin 2025).

Aurora Guska: Kam kërkuar që fëmijëve që frekuentojnë çerdhet dhe kopshtet dhe kanë nëna kryefamiljare, të përjashtohen nga pagesa e tarifës. Bashkia të marrë masa për të nxjerrë numrin e këtyre fëmijëve.

Fasli Gërmizi: Në mbledhjet e kaluara kemi thënë që projektvendimet që nuk kanë kaluar në komision, të mos përfshihen në rend dite. Nuk duhet të biem në përsëritje.

Të na vijë një raport nëse janë reflektuar ndryshimet që ne si komision kemi kërkuar për projektvendime të ndryshmë, përsfshirë këtu dhe paketën fiskale. Duam një raport për mbledhjen e ardhshme.

Hidhet në votim rendi i ditës. Miratohet. 2 Abstenim 2.

Shqyrtohet pika 1. Miratohet me të gjitha votat pro.

Shqyrtohet pika 2.

Gazmend Hallaçi: E kemi trajtuar projektvendimin në komision. Për muajin janar 2025 përfitojnë 439 familje. Komisioni vendosi kalimin e këtij projektvendimi pa ndryshime.

Aurora Guska: E kam parë me vëmendje listën. Ju lutem verifikoni listat. Marrin ndihmë ekonomike persona që jetojnë jashtë shtetit. Ne jemi të zgjedhur nga populli. Jam kundër atyre që marrin rrogën kot dhe marrin ndihmë ekonomike kot.

Gazmend Hallaçi: Lista e përfituesve të ndihmës ekonomike kalon në 2 filtra.

Hidhet në votim. Miratohet me të gjitha votat pro.

Pika 3. Meqenëse projektvendimi për miratimin e planit të menaxhimit të mbetjeve nuk ka kaluar në komision, kërkojmë që shqyrtimi të shtyhet për mbledhjen tjetër.

Albert Halilaj: Lidhur me miratimin e këtij plani është bërë një studim i parametrave bashkëkohorë.

Pika 4.

Sami Mata: Komisioni e ka shqyrtuar projektvendimin për miratimin e raportit të tretë 4 mujor. Raporti informon në lidhje me zbatimin e buxhetit. Janë ndjekur të gjitha haat dhe procedurat.Nga dokumenti del qartë se realizimi ka qenë i mirë. Komisioni ka vendosur unanimisht të kalohet për shqyrtim në këshill bashkiak.

Aurora guska; Cfarë kupton administrata me fjalinë që burimet njerëzore janë në funksion të administratës dhe shërbimeve? Aty ka njerëz me diploma false ndërkohë kur njerëzit e specializuar nuk punësohen. Shërbimet merren nga e-albania, pse i trajtoni këto? Gjithashtu edhe shpenzimet për UKK.

Ramiz Hereni: Raporti paraqet indikatorët në bazë shifrash.

Halim Peca: Administratori i njësisë Arrën p.sh, cfarë arsimimi ka?

Republika Tusha: Shërbimet merren edhe dorazi, jo vetëm në e-albania.

Hidhet në votim. Miratohet. Kundër 1-Gazmend Hallaçi, Abstenim 1.

Pika 5.

Fasli Gërmizi: Para disa kohësh këshilli bashkiak iu drejtua qeverisë për hyrje-daljet në qytetin e Kukësit. Ne nuk morëm asnjë përgjigje. Sot e vuajnë fëmijët e Kukësit. Ne duhet të mendojmë për ta, t’ju lehtësojmë punë atyre. Nuk duhet t’ju përshtatemi vendimeve të qendrës.

Albert Halilaj: Sic e dini, kam organizuar takime me qytetarët e Kukësit dhe organet kompetente për këtë ceshtje. Është marrë një vendim për ndërtimin e mbikalimit në Kolsh. Ky mbikalim do të zgjidhë përfundimisht problematikën.

Albert Muja: Nga informacioni që kam, kjo linjë ka qenë e miratuar.

Shkëlqim DULLA: Nuk ka qenë në linjat ekzistente. Përkohësisht, për këtë semestër kemi kërkuar shtesën. Ka qenë kërkesë e komunitetit. Është korrigjuar tani.

Hidhet në votim dhe miratohet me të gjitha votat.

Pika 6

Fasli gërmizi: Është shprehje respekti dhe në nderin e këshillit bashkiak miratimi I këtij projektvendimi.

Aurora Guska: E përshëndes iniciativën për vendosjen e këtij obelisk.

Hidhet në votim. Miratohet me të gjitha votat.

Pika 7.

Fasli Gërmizi: A na lejohet të shtojmë në listtë prioritetesh dhe të financojmë njëkohësisht?

Albert Halilaj: Objekti është dhuratë. Është bërë studimi. Ky objekt është vlerë e shtuar për qytetin tonë. Kukësi është vendi i duhur për vendosjen e këtij objekti.

Objekti është metalik rreth 14 ton.

Gazmend Oruçi: Kur është dhuratë, pse kaq shumë shpenzime për vendosjen e tij?

Astrit Cengu: preventive është pak I fryrë. Për pjesën tjetër mendoj se është gjë e mirë.

Musë Kastrati: Duhet të diskutohet preventive por ne nuk jemi përgjegjës për pjesën teknike.Përgjegjësia është e administratës.

Gazmend Oruci: rruga te lagjia e re ka nisur para 8 muajsh dhe nuk po vijon. Cila është arsyeja?

Albert Halilaj: Është investim i Fondit Shqiptar të Zhvillimit.

Astrit Dobrushi: Sa I përket financimit, duhet të kuptojmë se janë rritur cmimet. Kemi të bëjmë me vendosjen e një simboli. Nuk duhet të bëhemi pengesë.

Gazmend Hallaçi: Drejtoria përkatëse nuk mund të dalë jashtë cmimeve të tregut. Nuk duhet të bëhemi pengesë. Hidhet në votim. Miratohet me të gjitha votat pro.

Mbyllet mbledhja.

Kukës, datë 28.02.2025